Johannes Baptist Przyklenk

Johannes Baptist Przyklenk (1916–1984) var en katolsk biskop i Januária i Brasil, derpå en kort tid apostolisk vikar for det apostoliske vikariat Nord-Norge, og så atter tilbake til Brasil som biskop av Januária.

Liv og virke
Bakgrunn
Johannes Przyklenk vokste opp i Gelsenkirchen-Rotthausen.Vor einer Bischofsweihe in Kevelaer. Ein deutscher Missionar wurde Bischof in Brasilien. I: Kirche+Leben 22. juli 1962. 
Misjonær
Przyklenk trådte i ung alder inn i kongregasjonen Misjonærene av den Hellige Familie og studerte i Nederland. I 1938 sendte den ham som misjonær til Brasil.Josef Enssen: Die in Übersee tätigen Missionskräfte aus dem Bistum Essen. Diözesanstelle für Weltmission im Bistum Essen, Essen 1970, s. 18. Han studerte teologi ved jesuittenes Collegium Maximum i São Leopoldo.

Prest
Przyklenk ble ordinert til prest den 8. desember 1940. Han underviste ved et ordenskolleg og var kapellan i Santo Ângelo og i Passo Fundo. Deretter studerte han til lisensgraden i kirkerett ved Lateranuniversitetet i Roma. I 1947 ble han valgt til generalsekretær og bodde i generalatet i Roma.

Biskop av Januária i Brasil
Den 1. juni 1962 ble han utnevnt av pave Johannes Paul II til biskop av Januária i Brasil. Han ble bispeviet av biskop Franz Hengsbach av Essen i basilikaen Sankt Maria Trösterin der Betrübten i Kevelaer i Vest-Tyskland; medkonsekrerende var biskop Heinrich Maria Janssen av Hildesheim, og hjelpebiskop Heinrich Tenhumberg.

Han deltok i alle sesjonene av Det andre Vatikankonsil. Han arbeidet hardt for å få konsilet til å formane alle troende, ikke bare prester, til å stadig lese Den hellige skrift. Hans forslag ble akseptert av tre fremstående teologer fra konsilet - Alois Grillmeier, Otto Semmelroth og Joseph Ratzinger - og ble implementert i konsilsdokumentet Dei verbum.Jared Wicks og David G. Schultenover: «Scripture reading urged Vehementer (Dei Verbum No. 25): background and development», i 50 years on. Probing the riches of Vatican II, Collegeville, red. Michael Glazier, 2015 ISBN=978-0-8146-8301-9, ss 365–390

Apostolisk vikar av Nord-Norge
Han var biskop i Januária frem til han, utnevnt av pave Paul VI, var apostolisk vikar for det apostoliske vikariat Nord-Norge fra 23. mars 1976 til 18. mars 1977. Den tyske ordensprovins av Misjonærene av den Hellige Familie, som han selv kom fra, hadde siden 1930-årene vært tildelt det sjelesørgeriske ansvar for denne norske landsdelen. 
Biskop av Januária
Samme dag som han sluttet i Tromsø, ble han gjenutnevnt som biskop i Januária.

Han døde mens han deltok på et møte i Den brasilianske katolske bispekonferanse i Indaiatuba den 3. mai 1984, 67 år gammel. Hans legeme ble overført til Januária, tusenvis av mennesker kom til hans båre, og deretter ble han begravet i krypten til katedralen Vår Frue av Syv Smerter, som var blitt bygd under hans tid som biskop der.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Cesare Orsenigo (1873-1946) *1922
 Kardinal Lorenz Jaeger (1892-1975) *1951
Kardinal Franz Hengsbach (1910-1991) *1953
Biskop Johannes Baptist Przyklenk (1916-1984) *1962catholic-hierarchy.org przy, lest 16. juni 2022

Referanser

 Eksterne lenker 
  Biografi på katolsk.no

Kategori:Tyske katolske biskoper
Kategori:Tyske katolske biskoper utenfor hjemlandet
Kategori:Ikkebrasilianske katolske biskoper i Brasil
Kategori:Ikkenorske katolske biskoper i Norge
Kategori:Personer fra Prudnik fylke
Kategori:Personer fra Gelsenkirchen
Kategori:Linjen Rebiba
Kategori:Tyske medlemmer av katolske ordener
Kategori:Brasilianske medlemmer av katolske ordener
Kategori:Misjonærer av den Hellige Familie
Kategori:Tyske misjonærer
Kategori:Katolske misjonærer
Kategori:Misjonærer i Brasil